EkBass/fiwiki-20250220-pages-articles huggingface dataset:
Cuzconlaulumuura

Cuzconlaulumuura (Hypocnemis subflava) on puumuurien heimoon kuuluva varpuslintu. Cuzconlaulumuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 697 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Vaalealaulumuura

Vaalealaulumuura (Hypocnemis flavescens) on puumuurien heimoon kuuluva varpuslintu. Vaalealaulumuuraa tavataan Brasiliassa, Kolumbiassa, Guyanassa ja Venezuelassa, ja sen levinneisyysalueen pinta-ala on noin 746 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Laulumuura

Laulumuura (Hypocnemis cantator) on puumuurien heimoon kuuluva varpuslintu. Laulumuuraa tavataan Brasiliassa, Ranskan Guianassa, Guyanassa, Surinamessa ja Venezuelassa, ja sen levinneisyysalueen pinta-ala on noin 1 250 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Tummalaulumuura

Tummalaulumuura (Hypocnemis peruviana) on puumuurien heimoon kuuluva varpuslintu. Tummalaulumuuraa tavataan Boliviassa, Brasiliassa, Ecuadorissa ja Perussa, ja sen levinneisyysalueen pinta-ala on noin 2 500 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Rondonianlaulumuura

Rondônianlaulumuura (Hypocnemis ochrogyna) on puumuurien heimoon kuuluva varpuslintu. Rondônianlaulumuuraa tavataan Boliviassa ja Brasiliassa, ja sen levinneisyysalueen pinta-ala on noin 518 000 km2. Vuonna 2017 lajin populaatioksi arvioitiin 500 000–999 999 aikuista yksilöä. Lajia uhkaavat metsien hakkuut, ja se on luokiteltu vaarantuneeksi. == Lähteet == Luokka:Puumuurat Luokka:Vaarantuneet lajit Luokka:Uhanalaiset linnut
Sivustakatsojaefekti

Sivustakatsojaefekti tai sivustakatsojavaikutus on väitetty sosiaalipsykologinen ilmiö, jossa ihmiset tarjoavat hätätilanteessa apuaan sitä epätodennäköisemmin, mitä suurempi joukko sivullisia on paikalla. Ilmiötä alettiin tutkia 1960-luvulla. Sitä on kauan pidetty psykologian piirissä todellisena, mutta ilmiön todellisuus on myös kyseenalaistettu. ==Mekanismit== Sivustakatsojaefektin on esitetty johtuvan muun muassa siitä, että kun paikalla on paljon ihmisiä, kaikki silminnäkijät ajattelevat, että joku toinen kyllä auttaa, eivätkä siksi itse ryhdy toimeen. Muita esitettyjä mekanismeja ovat ihmisten epäilykset omasta arviointitarkkuudestaan ja pelko naurunalaiseksi joutumisesta, sekä kuvitelma siitä ettei itse ymmärrä tapahtumaa yhtä hyvin kuin muut todistajat. On myös ehdotettu ihmisten punnitsevan tilanteeseen puuttumisen hyötyjä ja kustannuksia. Myös ihmisen ensiaputaitojen puute voi selittää hänen haluttomuuttaan puuttua tilanteeseen, jos silminnäkijä olettaa jonkun toisen osaavan auttaa paremmin. ==Tutkimuksen historia== Sivustakatsojaefektiä alettiin tutkia sen jälkeen, kun nuori nainen Kitty Genovese puukotettiin kuoliaaksi kotinsa edustalla New Yorkissa vuonna 1964. The New York Timesin artikkelissa väitettiin, että 38 naapuria olisi havainnut murhan, mutta kukaan heistä ei olisi hälyttänyt apua. Väite osoittautui myöhemmin valheelliseksi, mutta se oli synnyttänyt käsityksen sivustakatsojaefektistä. Yhdysvaltalaiset sosiaalipsykologit John Darley ja Bibb Latané julkaisivat vuonna 1968 tutkimuksen, jossa he totesivat omiin kokeisiinsa perustuen, että onnettomuuden uhrin auttamisen todennäköisyys on kääntäen verrannollinen paikalla olleiden ihmisten lukumäärään. Alkuperäisen tapauksen kaltaisia tapauksia sivullisten välinpitämättömyydestä on raportoitu uutisissa useasti myöhemminkin. American Psychologist -lehden vuonna 2019 julkaiseman kansainvälisen tutkimuksen mukaan käsitys sivustakatsojaefektistä olisi kuitenkin virheellinen. Valvontakameramateriaalin perusteella hätätilanteissa on tyypillisempää, että sivulliset rientävät apuun, kuin että he eivät niin tekisi, ja avun todennäköisyys myös kasvaa paikalla olijoiden määrän kasvaessa. ==Lähteet== Luokka:Sosiaalipsykologia
Aripuananlaulumuura

Aripuananlaulumuura (Hypocnemis rondoni) on puumuurien heimoon kuuluva varpuslintu. Aripuananlaulumuuraa tavataan Brasiliassa, ja sen levinneisyysalueen pinta-ala on noin 102 000 km2. Lajin kanta on vakaa, eikä sillä ole tunnettuja uhkia, joten se on luokiteltu elinvoimaiseksi == Lähteet == Luokka:Puumuurat Luokka:Elinvoimaiset lajit
Paranlaulumuura

Paranlaulumuura (Hypocnemis striata) on puumuurien heimoon kuuluva varpuslintu. Paranlaulumuuraa tavataan Brasiliassa, ja sen levinneisyysalueen pinta-ala on noin 1 410 000 km2. Lajia on kuvattu melko yleiseksi tai yleiseksi, ja se on luokiteltu elinvoimaiseksi == Lähteet == Luokka:Puumuurat Luokka:Elinvoimaiset lajit
Konon kieli

Kono on Sierra Leonessa asuvien konojen puhuma mandelainen kieli. Vuoden 2015 väestönlaskennan mukaan sitä puhuu ensimmäisenä kielenään 306 800 henkeä. Kielen puhujat asuvat etupäässä Konon piirikunnassa. Kono kuuluu mandekielten länsihaaraan, jossa se muodostaa oman ryhmänsä vain kielen kanssa. Kono on sanastoltaan lähellä vaita, mutta äänteelliset erot vaikeuttavat toisen kielen ymmärtämistä. ==Lähteet== Luokka:Mandelaiset kielet Luokka:Sierra Leonen kielet
Korankon kieli

Koranko tai kuranko on Sierra Leonessa ja Guineassa asuvien korankojen puhuma mandelainen kieli. Korankoa puhuu Sierra Leonessa vuoden 2015 väestönlaskennan mukaan ensimmäisenä kielenään 277 400 henkeä. He asuvat etupäässä Koinadugun ja Tonkolilin piirikunnissa. Guineassa puhujia on noin 200 000 Faranahin, Kissidougoun ja Kérouanén piirikunnissaJazyki mira, s. 165.. Koranko kuuluu mandekielten länsihaaran mokole-ryhmään. Maninka on vaikuttanut voimakkaasti sen eräisiin murteisiin ja sankarinmaninkassa on molempien kielten piirteitä. Koranko on yksi Sierra Leonen kirjakielistä.Jazyki mira, s. 19. ==Lähteet== * ===Viitteet=== Luokka:Guinean kielet Luokka:Mandelaiset kielet Luokka:Sierra Leonen kielet
Wilhelm Raabe

Wilhelm Raabe, kirjailijanimi Jakob CorvinusRaabe, Wilhelm, Tietosanakirja, osa 7. Tietosanakirja-Osakeyhtiö 1915 (8. syyskuuta 1831 Eschershausen, Braunschweig – 15. marraskuuta 1910 Braunschweig) oli saksalainen kirjailija. Hän opiskeli lyhyen aikaa Berliinissä ja keskittyi sen jälkeen pelkästään kirjallisuuteen. Hänen esikoiskirjansa, idylli Die chronik der Sperlingsgasse (1857) sai nopeasti suosion, jollaista mikään myöhempi teos ei onnistunut saamaan. Hän kirjoitti runsaasti romaaneja ja kertomuksia.Raabe, Wilhelm, Nordisk familjebok 22, 1915Raabe, Wilhelm, Kirjasampo, viitattu 15.8.2021 (kuolinpaikka) Raaben lähtökohtana oli se romaanilaji, jonka loivat Jean Paul, E. T. A. Hoffmann ja Karl Immermann. Hänen sankarinsa ovat usein rakastettavia, kovia kokeneita luonteita, jotka ajautuvat vastoinkäymisiin ja epätoivoon: "elämä on vihollinen". Liikuttavan huolellisesti hän piirtää kuvaa elämän lapsipuolista, ja kasvavalla pessimismillä hän sallii kerta hyvien voimien vihollisten toisensa jälkeen voittaa ja polkea jalkoihinsa jalot, epäitsekkäät ihmiset. Siinä hän on siis Jean Paulin vanavedessä, ja tämän tavoin hän kirjoitti alati näkyvällä, väliin suorastaan päällekäyvällä subjektiivisuudella, koskaan unohtamatta asettua erilaisin kommentein lukijan ja kuvattavien hahmojen väliin. Raabe ihannoi menneisyyttä ja sen oloja. Uuteen aikaan hän suhtautui kylmästi, ehkä jopa vihamielisesti, ja ironisella katseella hän tarkastelee toiminnan ihmisiä ja menestyneitä miehiä. Lyyrikkona ja humoristina Raabe loi teoksissa rikkaita kuvia todellisen elämän kirjavista, usein synkistä ja ikävistä kokemuksista. ==Teokset (valikoima)== * Ein frühling, 1858 * Die kinder von Finkenrode, 1859 * Nach dem grossen kriege, 1861 * Der heilige Born, 1861 * Unser Herrgotts kanzlei, 1862 * Verworrenes leben, 1862 * Die leute aus dem walde, 1863 * Drei federn, 1865 * Der hungerpastor, 1864 * Ferne stimmen, 1865 * Abu Telfan, 1867 * Der regenbogen, 1869 * Der Schüdderump, 1870 * Der dräumling, 1872 * Deutscher mondschein, 1873 * Christoph Pechlin, 1873 * Meister Autor, 1874 * Horacker, 1876 * Krühenfelder geschichten, 1879 * Deutscher adel, 1880 * Fabian und Sebastian, 1882 * Prinzessin Fisch, 1883 * Villa Schönow, 1884 * Stopfkuchen, 1891 * Gutmanns reisen, 1892 * Hastenbeck, 1899 ==Suomennettu tuotanto== * Nälkäpappi, suom. Emmi Voionmaa. Porvoo: WSOY 1912. Sarja: Suurten kertojain teoksia, 32 * Musta kaleerilaiva, (historiallinen novelli) Sarja: Mailta ja meriltä n:o 8, toim. Teuvo Pakkala, Otava 1910 Teos verkossa * Pikku Sofia ja hänen kissansa, Lapsi maailmankirjallisuudessa, toim. I. Havu, Turku: Kirjokansi 1946 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1831 syntyneet Luokka:Vuonna 1910 kuolleet
Elisabeth Lutyens

Elisabeth Lutyens (9. heinäkuuta 1906 Lontoo – 14. huhtikuuta 1983 Lontoo) oli brittiläinen säveltäjä.Elisabeth Lutyens Lutyens oli yksi arkkitehti Edwin ja Emily Lutyensin viidestä lapsesta.Composer Elisabeth Lutyens, daughter of Edwin The Lutyens TrustElisabeth Lutyens Schott Music Hän pääsi vuonna 1922 École normale de musique de Parisiin, mutta lähti äitinsä mukana Intiaan vuonna 1923. Palattuaan kotimaahansa Lutyens jatkoi opiskelua Royal College of Musicissa Harold Darken johdolla vuosina 1926–1930. Säveltäjänä hän omaksui Arnold Schönbergin kaksitoistasäveljärjestelmän ja vaikutti sarjallisuuden kehitykseen brittiläisessä musiikissa.Composer Profile: Elisabeth Lutyens British Music Collection Hän käytti myös itse kehittämäänsä "neljätoistasäveljärjestelmää". Häntä on usein pidetty ensimmäisenä Ison- Britannian 1900-luvun sarjallisia tekniikoita käyttäneistä säveltäjistä. Lutyens laati runsaasti konserttimusiikkia, mutta hänen tuotantoonsa kuuluu myös useita oopperoita ja elokuvamusiikkia. Elokuvia, joihin hän sävelsi musiikin, ovat esimerkiksi Lapsi on murhattu (Never Take Sweets from a Stranger, 1960), Lukitun kammion salaisuus (Paranoiac, 1963) ja Pääkallo (The Skull, 1965). Lutyens oli kahdesti naimisissa ja sai neljä lasta. Hänen johdollaan opiskelleisiin kuuluu Robert Saxton. == Lähteet == == Aiheesta muualla == Luokka:Brittiläiset säveltäjät Luokka:Oopperasäveltäjät Luokka:Brittiläiset elokuvasäveltäjät Luokka:Vuonna 1906 syntyneet Luokka:Vuonna 1983 kuolleet
Ágios Konstantínos (Aitolia-Akarnania)

Ágios Konstantínos () on Kreikan kaupunki, joka kuuluu hallinnollisesti Agrínion kuntaan, Aitolia-Akarnanian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Αγίου Κωνσταντίνου, Dimotikí Koinótita Agíou Konstantínou). Kaupungin väkiluku on 6 534 (vuonna 2011). Ágios Konstantínoksen pieni kaupunki sijaitsee noin 1,7 kilometriä luoteeseen Agrínion keskustasta, ja se on Agrínion esikaupunki. Kaupunki on nimetty Pyhän Konstantinoksen (Konstantinuksen) ja tälle omistetun kirkon mukaan. == Lähteet == Luokka:Agrínio Luokka:Länsi-Kreikan kaupungit
Ágios Vasíleios (Akhaia)

Ágios Vasíleios (; myös transl. Ágios Vasílios) on Kreikan kaupunki, joka kuuluu hallinnollisesti Patraksen kuntaan, Akhaian alueyksikköön ja Länsi- Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Αγίου Βασιλείου, Dimotikí Koinótita Agíou Vasileíou). Kaupungin väkiluku on 2 662 (vuonna 2011). pienoiskuva|vasen|Ágios Vasíleioksen rautatieasema. Ágios Vasíleioksen pieni kaupunki sijaitsee Korintinlahden etelärannalla Peloponnesoksen niemimaan luoteisosassa noin kymmenen kilometriä koilliseen Patraksen kaupungista. Kaupungin eteläpuolelta kulkee A8-valtatie. Kaupungissa on myös Patraksen proastiakós-paikallisjunien asema. Antiikin aikana nykyisen kaupungin paikalla tai lähellä sijaitsi Panormoksen kaupunki. Nykyinen kaupunki on nimetty Pyhän Basileioksen ja tälle omistetun kirkon mukaan. Aiemmin kaupunki kuului Ríon kuntaan ja vuodesta 2011 lähtien Patraksen kunnan Ríon kunnallisyksikköön. == Lähteet == == Aiheesta muualla == Luokka:Länsi- Kreikan kaupungit Luokka:Patras
Aléa (Arkadia)

Aléa () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Se muodostaa oman kyläyhdyskuntansa (Τοπική Κοινότητα Αλέας, Topikí Koinótita Aléas). Kylän väkiluku on 188 (vuonna 2011). pienoiskuva|vasen|upright=0.94|Aléan kylää ja Athene Alean temppelin raunioita. Aléan kylä sijaitsee noin yhdeksän kilometriä kaakkoon Trípolin kaupungista, samalla paikalla kuin antiikin ajan Tegean kaupunki. Sen nähtävyyksiin kuuluvat muun muassa kylälle nimensä antaneet Athene Alean temppelin rauniot sekä Tegéan arkeologinen museo. Aiemmin kylä kuului Tegéan kuntaan ja vuodesta 2011 lähtien Trípolin kunnan Tegéan kunnallisyksikköön. == Lähteet == Luokka:Peloponnesoksen kylät Luokka:Trípoli
Chalkiópouloi

Chalkiópouloi () on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 53 (vuonna 2011). Chalkiópouloin kylä sijaitsee Manner-Kreikan länsiosissa Kremastán tekojärven länsipuolella noin 58 kilometriä pohjoiseen Agríniosta. Chalkiópouloi muodostaa myös laajemman kyläyhdyskunnan (Τοπική Κοινότητα Χαλκιοπούλων, Topikí Koinótita Chalkiopoúlon), johon kuuluvat varsinaisen Chalkiópouloin kylän lisäksi kylät Ágioi Theódoroi, Ágios Minás, Ágios Vlásios, Agrapidókampos, Néo Chalkiópoulo, Prosília ja Xomerí. Koko yhdyskunnan väkiluku on 827. Aiemmin kylä kuului Ínachoksen kuntaan ja vuodesta 2011 lähtien Amfilochían kunnan Ínachoksen kunnallisyksikköön. == Lähteet == Luokka:Amfilochía Luokka:Länsi-Kreikan kylät
Deménika

Deménika () on Kreikan kaupunki, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Se on osa Saraválin kyläyhdyskuntaa. Kaupungin väkiluku on 2 783 (vuonna 2011). Deménikan pieni kaupunki sijaitsee noin viisi kilometriä etelään Patraksen keskustasta, ja se voidaan lukea Patraksen eteläisiin esikaupunkeihin. Aiemmin kaupunki kuului Messátidan kuntaan ja vuodesta 2011 lähtien Patraksen kunnan Messátidan kunnallisyksikköön. == Lähteet == Luokka:Länsi-Kreikan kaupungit Luokka:Patras
Kainoúrgio

Kainoúrgio (; myös transl. Kenoúrgio) on Kreikan kaupunki, joka kuuluu hallinnollisesti Agrínion kuntaan, Aitolia-Akarnanian alueyksikköön ja Länsi- Kreikan alueeseen. Kaupungin väkiluku on 2 790 (vuonna 2011). Kainoúrgion pieni kaupunki sijaitsee Trichonída-järven pohjoisrannalla linnuntietä noin seitsemän kilometriä itäkaakkoon Agrínion kaupungista. Kainoúrgio muodostaa myös laajemman kaupunkiyhdyskunnan (Δημοτική Κοινότητα Καινουργίου, Dimotikí Koinótita Kainourgíou), johon kuuluvat varsinaisen Kainoúrgion kaupungin lisäksi kylät Áno Vlochós, Kakavás ja Karraíika. Koko yhdyskunnan väkiluku on 2 857. Aiemmin kaupunki kuului Thestieísin kuntaan ja vuodesta 2011 lähtien Agrínion kunnan Thestieísin kunnallisyksikköön. == Lähteet == Luokka:Agrínio Luokka:Länsi-Kreikan kaupungit
Kastrí (Arkadia)

Kastrí () on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Se muodostaa oman kyläyhdyskuntansa (Τοπική Κοινότητα Καστρίου, Topikí Koinótita Kastríou). Kylän väkiluku on 335 (vuonna 2011). Kastrin kylä sijaitsee Párnonas-vuoren rinteessä noin 950 metrin korkeudessa merenpinnasta laskettuna, noin 28 kilometriä kaakkoon Trípolista. Kylä on tunnettu aiemmin myös nimellä Ágios Nikólaos (Άγιος Νικόλαος). Kastrín lähellä on suuria rotkoja, ja seudulta saa alkunsa Tános-joki. Kastrí sekä lähikylät Élatos, Karátoulas, Mesorráchi, Néa Chóra, Oriá (Orgiá) ja Perdikóvrysi on tunnettu perinteisesti nimellä Kastritochória (Καστριτοχώρια) tai vain Kastrí, sillä se on kylistä suurin. Perdikóvrysin lähellä sijaitsee Johannes Kastajan luostari (Moní (Timíou) Prodrómou). == Lähteet == Luokka:Peloponnesoksen kylät Luokka:Vóreia Kynouría
Kastrí

Kastrí (, ”Pieni linna”) voi viitata seuraaviin paikkoihin Kreikassa: * Kastrí, kylä Vóreia Kynourían kunnassa Arkadian alueyksikössä Peloponnesoksen alueella * Kastrí, kylä Gávdoksen saarella Chanián alueyksikössä Kreetan alueella * Kastrí, kykladisen asutuksen arkeologinen kohde Sýroksen saarella * Kastriá eli Kastrí eli Exonísi, saari Pohjoisen Egean saarten saariryhmässä lähellä Límnosta * Kókkini Ráchi eli Kastrí, vuori Kefalonián saarella == Katso myös == * Kástro, useita paikkoja
Kástro

Kástro (, ”Linna”) voi viitata seuraaviin paikkoihin Kreikassa: * Kástro, kaupungin tai kylän keskiaikaisen linnan nimitys erityisesti saarilla, esimerkiksi: ** Kástro eli Náxoksen linna Náxoksen kaupungissa samannimisellä saarella * Kástro, kylä Andravída-Kyllínin kunnassa Eliksen alueyksikössä Länsi-Kreikan alueella * Kástro, kylä Sífnoksen saarella Etelä-Egean alueella * Kástro-Kyllíni, Andravída-Kyllínin kunnan kunnallisyksikkö ja entinen kunta Eliksen alueyksikössä Länsi-Kreikan alueella * Ágios Nikólaos eli Kástro, saari Jooniansaarten saariryhmässä lähellä Paxósta == Katso myös == * Kastrí, useita paikkoja
Have a Nice Day (Roxetten albumi)

Have a Nice Day on ruotsalaisen pop-yhtye Roxetten albumi. Se julkaistiin 22. helmikuuta 1999. == Kappaleet == # # # # # # # # # # # # # # == Lähteet == Luokka:Vuoden 1999 albumit Luokka:Roxetten albumit
Katochí

Katochí () on Kreikan kaupunki, joka kuuluu hallinnollisesti Mesolóngin kuntaan, Aitolia-Akarnanian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Κατοχής, Dimotikí Koinótita Katochís). Kaupungin väkiluku on 2 829 (vuonna 2011). Katochín pieni kaupunki sijaitsee Achelóos-joen varrella noin kymmenen kilometriä länteen Aitolikón kaupungista ja noin 26 kilometriä länteen Mesolóngin kaupungista. Aiemmin kaupunki kuului Oiniádeen kuntaan ja vuodesta 2011 lähtien Mesolóngin kunnan Oiniádeen kunnallisyksikköön. == Lähteet == == Aiheesta muualla == Luokka:Länsi-Kreikan kaupungit Luokka:Mesolóngi
Kopanáki

Kopanáki (, ) on Kreikan kylä, joka kuuluu hallinnollisesti Trifylían kuntaan, Messenian alueyksikköön ja Peloponnesoksen alueeseen. Kylän väkiluku on 931 (vuonna 2011). Kopanákin kylä sijaitsee Meligalán tasangolla noin 11 kilometriä sisämaahan Peloponnesoksen niemimaan länsirannikosta eli Joonianmeren rannasta ja noin 18 kilometriä itäkoilliseen Kyparissíasta. Kopanáki muodostaa myös laajemman kyläyhdyskunnan (Τοπική Κοινότητα Κοπανακίου, Topikí Koinótita Kopanakíou), johon kuuluvat varsinaisen Kopanákin kylän lisäksi kylät Agiánnis, Ágios Dimítrios, Rizochóri ja Troupakéika. Koko yhdyskunnan väkiluku on 1 042. Aiemmin kylä kuului Aetóksen kuntaan ja vuodesta 2011 lähtien Trifylían kunnan Aetóksen kunnallisyksikköön. Kylän läheltä on löydetty helladisen kauden asutuksen jäänteet. == Lähteet == == Aiheesta muualla == Luokka:Peloponnesoksen kylät Luokka:Trifylía
Lyhyträpylälepakko

Lyhyträpylälepakko (Philetor brachypterus) on Kaakkois-Aasiassa ja Melanesiassa elävä siippojen heimoon kuuluva lepakkolaji. Se on sukunsa ainoa laji. Nisäkäsnimistötoimikunnan ehdotus lajin suomenkieliseksi nimeksi on lyhyträpylälepakko. == Ulkonäkö ja koko == Lyhyträpylälepakko on pienikokoinen, ruumiin pituus on 9,8–11,3 cm, josta hännän osuus on 2,7–3,5 cm, kyynärvarren pituus on 3,3–3,8 cm. Laji painaa 11–15 grammaa. Väriltään se on tummanruskea, turkki on lyhyttä ja silkkistä. Ruumis on tanakka ja siivet ovat huomattavan kapeat. Pää on melko litteä ilman huomattavaa otsaa. Kuono on leveä ja tylppä, se näyttää turvonneelta. Korvat ovat leveät, mutta alas asettuneet. == Levinneisyys ja elinympäristö == Lajia tavataan Filippiinien, Indonesian, Malesian ja Papua-Uusi-Guinean alueilla, viimeisen alueelta lajista on tosin vain hajanaisia havaintoja. Lyhyträpylälepakko elää sekä luonnontilaisissa, että häirityissä metsissä koko elinalueellaan, sitä on tavattu myös metsien viereisillä kookosviljelmillä. Ainakin Melanesiassa se viettää päivänsä ontoissa puissa. Laji ruokailee yleensä melko avoimilla alueilla ruohomailla ja metsissä latvuston alapuolella, lentäen tyypillisesti nopeasti. == Lähteet == Luokka: Siipat
Lepenoú

Lepenoú () on Kreikan kaupunki, joka kuuluu hallinnollisesti Agrínion kuntaan, Aitolia-Akarnanian alueyksikköön ja Länsi-Kreikan alueeseen. Sen väkiluku on 2 090 (vuonna 2011). Lepenoún pieni kaupunki sijaitsee Ozerós-, Amvrakía- ja Kastráki-järvien välissä linnuntietä noin 14 kilometriä luoteeseen Agrínion kaupungista. Lepenoú muodostaa myös laajemman kaupunkiyhdyskunnan (Δημοτική Κοινότητα Λεπενούς, Dimotikí Koinótita Lepenoús), johon kuuluu varsinaisen Lepenoún kaupungin lisäksi Lagkádin kylä. Koko yhdyskunnan väkiluku on 2 131. Aiemmin kaupunki kuului Strátoksen kuntaan ja vuodesta 2011 lähtien Agrínion kunnan Strátoksen kunnallisyksikköön. == Lähteet == Luokka:Agrínio Luokka:Länsi-Kreikan kaupungit
Mintilógli

Mintilógli (, ) on Kreikan kaupunki, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Sen väkiluku on 2 120 (vuonna 2011). pienoiskuva|vasen|upright=0.7|Kaupungille nimensä antaneen Panagís Kouteliótiksen eli Mintílogloun (turkkia, ”Mytileneläinen”) talon rauniot Mintilóglissa. Mintilóglin pieni kaupunki sijaitsee noin kahdeksan kilometriä etelälounaaseen Patraksen keskustasta. Mintilógli muodostaa myös laajemman kaupunkiyhdyskunnan (Τοπική Κοινότητα Μιντιλογλίου, Topikí Koinótita Mintiloglíou), johon kuuluu varsinaisen Mintilóglin kaupungin lisäksi Chantziliákon kylä. Koko yhdyskunnan väkiluku on 2 363. Aiemmin kaupunki kuului Paralían kuntaan ja vuodesta 2011 lähtien Patraksen kunnan Paralían kunnallisyksikköön. == Lähteet == == Aiheesta muualla == Luokka:Länsi-Kreikan kaupungit Luokka:Patras
Néa Manoláda

Néa Manoláda (, ) on Kreikan kaupunki, joka kuuluu hallinnollisesti Andravída- Kyllínin kuntaan, Eliksen alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Τοπική Κοινότητα Νέας Μανολάδος, Topikí Koinótita Néas Manoládos). Kaupungin väkiluku on 2 006 (vuonna 2011). Néa Manoládan pieni kaupunki sijaitsee Peloponnesoksen niemimaan luoteisosassa noin 23 kilometriä pohjoiskoilliseen Andravídasta ja noin 45 kilometriä lounaaseen Patraksesta. Aiemmin kaupunki kuului Vouprasían kuntaan ja vuodesta 2011 lähtien Andravída-Kyllínin kunnan Vouprasían kunnallisyksikköön. == Lähteet == == Aiheesta muualla == Luokka:Andravída-Kyllíni Luokka:Länsi- Kreikan kaupungit
Néo Chalkiópoulo

Néo Chalkiópoulo () on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Se on osa Chalkiópouloin kyläyhdyskuntaa. Kylän väkiluku on 569 (vuonna 2011). Néo Chalkiópoulon kylä sijaitsee Manner-Kreikan länsiosassa Amvrakikóslahden ja Krematán tekojärven välisellä alueella noin 50 kilometriä pohjoiseen Agrínion kaupungista. Se on rakennettu noin 374 metrin korkeuteen merenpinnasta laskettuna. Aiemmin kylä kuului Ínachoksen kuntaan ja vuodesta 2011 lähtien Amfilochían kunnan Ínachoksen kunnallisyksikköön. == Lähteet == Luokka:Amfilochía Luokka:Länsi-Kreikan kylät
Gottlieb Wilhelm Rabener

Gottlieb Wilhelm Rabener (1714–1771) oli saksalainen satiirikko, aikansa Saksan suosituimpia kirjailijoita. Hänen satiiriensa kohteena ovat lähes pelkästään porvari- ja virkamiespiirit, joita hän kuvaa taitavasti varsinkin päästäessään kuvaamansa henkilöt itse puhumaan, kuten esimerkiksi teoksessa Satirische Briefen.Rabener, Gottlieb Wilhelm, Tietosanakirja, osa 7, Tietosanakirja-Osakeyhtiö 1915 Rabener toimi reviisorina Dresdenissä ja oli omana aikanaan maineikas kirjailija satiiriensa ansiosta, jotka ilmestyivät enimmäkseen Bremer Beiträge -lehdessä vuodesta 1744 kirjoitettuina milloin minkinlaiseen muotoon, niin kirjeeksi, tutkimukseksi, kiitospuheeksi, henkilökuvaksi kuin sananlaskun selitykseksi. Ne kuvastavat hänen mutkatonta ajatteluaan ja rauhallista hyväntuulisuuttaan mutta ovat myös melko kuivia. Rabener jätti etuoikeutetut luokat rauhaan ja suuntasi satiirinsa yksinomaan keskiluokan pieniin hullunkurisuuksiin ja moraalin puutteellisuuksiin. Hänen kirjoituksensa ilmestyivät kokoelmana Sammlung satirischer schriften 1751–1755 ja kirjein lisättyinä 1777. == Lähteet == ==Aiheesta muualla== Luokka:Saksalaiset kirjailijat Luokka:Vuonna 1714 syntyneet Luokka:Vuonna 1771 kuolleet
Neochóri (Aitolia-Akarnania)

Neochóri (, ) on Kreikan kaupunki, joka kuuluu hallinnollisesti Mesolóngin kuntaan, Aitolia-Akarnanian alueyksikköön ja Länsi-Kreikan alueeseen. Sen väkiluku on 2 827 (vuonna 2011). Neochórin pieni kaupunki, suomeksi ”Uusi kylä”, sijaitsee Achelóos-joen varrella noin 20 kilometriä länteen Mesolóngin kaupungista ja kahdeksan kilometriä länteen Aitolikón kaupungista. Neochóri eli Neochóri Mesolongíou muodostaa myös laajemman kyläyhdyskunnan (Δημοτική Κοινότητα Νεοχωρίου Μεσολογγίου, Dimotikí Koinótita Neochoríou Mesolongíou), johon kuuluvat varsinaisen Neochórin kylän lisäksi kylät Magoúla ja Mármara. Koko yhdyskunnan väkiluku on 3 454. Aiemmin kaupunki kuului Oiniádeen kuntaan ja vuodesta 2011 lähtien Mesolóngin kunnan Oiniádeen kunnallisyksikköön. == Lähteet == Luokka:Länsi-Kreikan kaupungit Luokka:Mesolóngi
Ovryá

Ovryá (), myös Ovriá (), on Kreikan kaupunki, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Οβρυάς/Οβριάς, Dimotikí Koinótita Ovryás/Ovriás). Kaupungin väkiluku on 6 308 (vuonna 2011). Ovryán pieni kaupunki sijaitsee Peloponnesoksen niemimaan luoteisosassa noin kuusi kilometriä etelään Patraksen keskustasta. Aiemmin kaupunki kuului Messátidan kuntaan ja vuodesta 2011 lähtien Patraksen kunnan Messátidan kunnallisyksikköön. == Lähteet == == Aiheesta muualla == Luokka:Länsi-Kreikan kaupungit Luokka:Patras
Room Service

Room Service on ruotsalaisen pop-yhtye Roxetten albumi. Se julkaistiin 3. huhtikuuta 2001. == Kappaleet == # # # # # # # # # # # # == Lähteet == Luokka:Vuoden 2001 albumit Luokka:Roxetten albumit
Panaitólio

Panaitólio (, ) on Kreikan kaupunki, joka kuuluu hallinnollisesti Agrínion kuntaan, Aitolia-Akarnanian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Παναιτωλίου, Dimotikí Koinótita Panaitolíou). Kaupungin väkiluku on 2 935 (vuonna 2011). Panaitólion pieni kaupunki sijaitsee Trichonída- ja Lysimachía-järvien välissä noin viisi kilometriä kaakkoon Agrínion kaupungista. Aiemmin kaupunki kuului Thestieísin kuntaan ja vuodesta 2011 lähtien Agrínion kunnan Thestieísin kunnallisyksikköön. == Lähteet == Luokka:Agrínio Luokka:Länsi-Kreikan kaupungit
Pappadátes (Aitolia-Akarnania)

Pappadátes (, myös Papadátes, Παπαδάτες; ) on Kreikan kylä, joka kuuluu hallinnollisesti Agrínion kuntaan, Aitolia-Akarnanian alueyksikköön ja Länsi- Kreikan alueeseen. Sen väkiluku on 1 077 (vuonna 2011). Pappadátesin kylä sijaitsee Trichonída-järven lounaispuolella noin 16 kilometriä etelään Agríniosta. Antiikin aikana lähellä sijaitsi oletettavasti Akrain kaupunki. Pappadátes muodostaa myös laajemman kyläyhdyskunnan (Τοπική Κοινότητα Παππαδατών, Topikí Koinótita Pappadatón), johon kuuluu varsinaisen Pappadátesin kylän lisäksi Loléikan kylä. Koko yhdyskunnan väkiluku on 1 098. Aiemmin kylä kuului Arákynthoksen kuntaan ja vuodesta 2011 lähtien Agrínion kunnan Arákynthoksen kunnallisyksikköön. Se oli lakkautetun Arákynthoksen kunnan kuntakeskus. == Lähteet == Luokka:Agrínio Luokka:Länsi-Kreikan kylät
Rododáfni

Rododáfni () on Kreikan kaupunki, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Ροδοδάφνης, Dimotikí Koinótita Rododáfnis). Kaupungin väkiluku on 2 564 (vuonna 2011). Rododáfnin pieni kaupunki, suomeksi ”Oleanteri”, sijaitsee Korintinlahden etelärannalla noin neljä kilometriä luoteeseen Aígion kaupungista ja noin 28 kilometriä itään Patraksesta. Asutuksen aikaisempi nimi oli vuoteen 1928 saakka Mourlá (Μουρλά). Kaupungin eteläpuolelta kulkee A8-valtatie. Aiemmin kaupunki kuului Sympoliteían kuntaan ja vuodesta 2011 lähtien Aigiáleian kunnan Sympoliteían kunnallisyksikköön. == Lähteet == == Aiheesta muualla == Luokka:Aigiáleia Luokka:Länsi-Kreikan kaupungit
Saraváli

Saraváli (, ) on Kreikan kylä, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Kylän väkiluku on 735 (vuonna 2011). Saraválin kylä sijaitsee Peloponnesoksen niemimaan luoteisosassa noin seitsemän kilometriä eteläkaakkoon Patraksen keskustasta. Se on saanut nimensä Reginaldo de Saravalesta (Serravalle), joka hallitsi aluetta keskiajalla. Kylässä on vanhan linnan jäänteet. Saraváli muodostaa myös laajemman kyläyhdyskunnan (Δημοτική Κοινότητα Σαραβαλίου, Dimotikí Koinótita Saravalíou), johon kuuluvat varsinaisen Saraválin kylän lisäksi Deménikan pieni kaupunki sekä kylät Ágios Stéfanos, Bákari ja Kefalóvryso. Koko yhdyskunnan väkiluku on 4 202. Aiemmin kylä kuului Messátidan kuntaan ja vuodesta 2011 lähtien Patraksen kunnan Messátidan kunnallisyksikköön. == Lähteet == == Aiheesta muualla == Luokka:Länsi-Kreikan kylät Luokka:Patras
Várda

Várda () on Kreikan kaupunki, joka kuuluu hallinnollisesti Andravída-Kyllínin kuntaan, Eliksen alueyksikköön ja Länsi-Kreikan alueeseen. Sen väkiluku on 2 291 (vuonna 2011). Várdan pieni kaupunki sijaitsee Peloponnesoksen niemimaan luoteisosassa noin 20 kilometriä pohjoiskoilliseen Andravídasta ja noin 48 kilometriä lounaaseen Patraksesta. Várda muodostaa myös laajemman kaupunkiyhdyskunnan (Δημοτική Κοινότητα Βάρδας, Dimotikí Koinótita Várdas), johon kuuluvat varsinaisen Várdan kaupungin lisäksi kylät Kómi, Kougaíika, Psári ja Sympánio. Koko yhdyskunnan väkiluku on 3 070. Aiemmin kaupunki kuului Vouprasían kuntaan ja vuodesta 2011 lähtien Andravída-Kyllínin kunnan Vouprasían kunnallisyksikköön. == Lähteet == == Aiheesta muualla == Luokka:Andravída-Kyllíni Luokka:Länsi-Kreikan kaupungit
Ruotsin urheilun valtakunnanliitto

Ruotsin urheilun valtakunnanliitto (ruots. Sveriges Riksidrottsförbund (RF)) on Ruotsin urheilun sateenvarjo-organisaatio, johon kuuluvat lajikohtaiset keskusjärjestöt. Liitto perustettiin 31. toukokuuta 1903 nimellä Svenska gymnastik- och idrottsföreningarnas riksförbund. Keskeinen henkilö järjestön syntymisessä oli eversti Viktor Balck, joka itse toimi Kansainvälisen olympiakomitean (KOK) ruotsalaisjäsenenä. Nykyisen nimensä Sveriges Riksidrottsförbundet (RF) keskusjärjestö otti käyttöön vuonna 1947. RF:n jäsenmäärä on kaikkiaan kolme miljoonaa ja 22 000 erillistä urheiluyhdistystä. Suurimpia urheilulajeja ja niiden jäsenliittoja ovat: * Jalkapallo (Ruotsin jalkapalloliitto) - yli 1 000 000 aktiivia, * Yleisurheilu (Ruotsin yleisurheiluliitto) - yli 500 000 aktiivia, * Golf (Ruotsin golfliitto) - n. 450 000 aktiivia, * Voimistelu (Ruotsin voimisteluliitto - n. 380 000 aktiivia, * Salibandy (Ruotsin salibandyliitto) - n. 300 000 aktiivia, * Uinti (Ruotsin uimaliitto) - n. 230 000 aktiivia, * Jääkiekko (Ruotsin jääkiekkoliitto - n. 220 000 aktiivia * Moottoriurheilu (Ruotsin moottoriurheiluliitto) - n. 150 000 aktiivia, * Ratsastus (Ruotsin ratsastusliitto) - n. 150 000 aktiivia, * Kuntourheilu (Ruotsin kuntourheiluliitto) - n. 140 000 aktiivia ==Puheenjohtajat== * Kruununprinssi Kustaa Aadolf, (1903-1933) * Perintöprinssi Kustaa Aadolf, (1933-1947) * Prinssi Bertil, (1947-1991) * Arne Ljungqvist, (1991-2001) * Gunnar Larsson, (2001-2005) * Karin Mattsson Weijber, (2005-2015) * Björn Eriksson, (2015- ) ==Lähteet== ==Asiasta muualla== *Sveriges Riksidrottsförbundet (RF) - kotisivu Luokka:Ruotsalaiset urheilujärjestöt
Puolan valkovenäläiset

Puolan valkovenäläiset ovat Puolan alueella asuvia valkovenäläisiä. Vuoden 2011 väestönlaskennassa valkovenäläistä kansallista ja etnistä identiteettiä tunnustaneiden henkilöiden määrä oli noin 46 800, joista noin 30 200:lla oli ainoastaan valkovenäläinen kansallinen ja etninen identiteetti. Valkovenäläisiä asui 2011 väestönlaskennassa enimmäkseen Podlasian voivodikunnan alueella. Puolan vuoden 2011 väestönlaskennassa 26 448 henkilöä ilmoitti valkovenäjän kotikielekseen ja 3 950 henkilöä ilmoitti valkovenäjän ainoaksi kotikielekseen.Struktura narodowo-etniczna, językowa i wyznaniowa ludności Polski PDF. s. 173 Valkovenäläisillä on Podlasian kunnista suhteellinen enemmistö Hajnówkan, Dubicze Cerkiewnen, Czyżen ja Orlan kuntien väestöstä, ja valkovenäjä on määritelty viralliseksi avustavaksi kieleksi Hajnówkan kaupunkikunnassa sekä Narewkan, Hajnówkan, Czyżen ja Orlan kunnissa.Urzędowy rejestr gmin, w których używany jest język pomocniczy (PDF) == Lähteet == Valkovenäläiset
Varda

Varda voi viitata seuraaviin: * Varda, hahmo J. R. R. Tolkienin Taru sormusten herrasta -kirjan maailmassa * Várda, kaupunki Andravída-Kyllínin kunnassa Eliksen alueyksikössä Länsi-Kreikan alueella * 174567 Varda, pikkuplaneetta
Vlachiótis

Vlachiótis () on Kreikan kaupunki, joka kuuluu hallinnollisesti Evrótaksen kuntaan, Lakonian alueyksikköön ja Peloponnesoksen alueeseen. Sen väkiluku on 2 080 (vuonna 2011). Vlachiótisin pieni kaupunki sijaitsee noin neljä kilometriä itään Skálasta, 42 kilometriä kaakkoon Spártista ja kuusi kilometriä sisämaahan Lakonianlahden rannasta. Vlachiótis muodostaa myös laajemman kaupunkiyhdyskunnan (Δημοτική Κοινότητα Βλαχιώτη, Dimotikí Koinótita Vlachióti), johon kuuluu varsinaisen Vlachiótisin kaupungin lisäksi Ágios Andréaksen kylä. Koko yhdyskunnan väkiluku on 2 104. Aiemmin kaupunki kuului Éloksen kuntaan ja vuodesta 2011 lähtien Evrótaksen kunnan Éloksen kunnallisyksikköön. == Lähteet == Luokka:Evrótas Luokka:Peloponnesoksen kaupungit
Vracháti

Vracháti (, ) on Kreikan kaupunki, joka kuuluu hallinnollisesti Vélo-Vóchan kuntaan, Korinthian alueyksikköön ja Peloponnesoksen alueeseen. Se muodostaa oman kaupunkiyhdyskuntansa (Δημοτική Κοινότητα Βραχατίου, Dimotikí Koinótita Vrachatíou). Kaupungin väkiluku on 3 338 (vuonna 2011). Vrachátin pieni kaupunki sijaitsee Korintinlahden etelärannalla noin 13 kilometriä länteen Kórinthoksen kaupungista. Aiemmin kaupunki kuului Vóchan kuntaan ja vuodesta 2011 lähtien Vélo-Vóchan kunnan Vóchan kunnallisyksikköön. == Lähteet == == Aiheesta muualla == Luokka:Peloponnesoksen kaupungit Luokka:Vélo-Vócha
Neomeoneurites

Neomeoneurites on kaksisiipisten (Diptera) lahkoon ja Carnidae-heimoon kuuluva hyönteissuku. Sen tyyppilaji on Neomeoneurites chilensis. Sukuun luetaan seuraavat kaksi lajia: * Neomeoneurites chilensis Hennig, 1972 * Neomeoneurites dissitus Wheeler, 1994 == Lähteet == Luokka:Kaksisiipiset
The Ballad Hits

The Ballad Hits on ruotsalaisen pop-yhtye Roxetten kokoelma-albumi. Se julkaistiin 4. marraskuuta 2002. == Kappaleet == # # # # # # # # # # # # # # # == Lähteet == Luokka:Vuoden 2002 kokoelma-albumit Luokka:Roxetten albumit Luokka:Ruotsalaiset popalbumit
Ben-Hadad I

Ben-Hadad I eli Bar-Hadad oli Aram-Damaskoksen hallitsija suurin piirtein vuodesta 880 eaa. vuoteen 841 eaa. Ben-Hadad mainitaan esimerkiksi Vanhassa testamentissa. ==Hallitsijana== Vanhan testamentin ensimmäinen kuninkaiden kirja mainitsee Ben-Hadadin olleen Tabbrimonin poika ja Hesjonin pojanpoika. Nimi Bar-Hadad eli Raamatun Ben-Hadad tarkoittaa Hadadin poikaa, ja Hadad oli rautakautisen Syyrian yksi keskeisimmistä jumalista. Isänsä tapaan Ben-Hadad oli alkujaan Israelin ja Juudan kuninkaiden eli tuolloisten Baesan ja Asan liittolainen. Baesan ja Asan alettua sotia keskenään hän asettui Asan puolelle tämän lähetettyä hänelle runsaat lahjat. Ben-Hadad teki sotaretken Israelin kuningaskuntaa vastaan valloittaen Ijjonin, Danin, Abel-Bet-Maakan, Naftalin ja Kinneretin alueet. Ben-Hadadin seuraaja oli Hasael. Ben-Habadin seuraajan jälkeen Aram-Damaskosta hallitsi kaksi samannimistä hallitsijaa, Ben-Habad II ja Ben-Habad III. Aleppon läheltä löydetyssä piirtokirjoituksessa viitataan myös Ben-Habadiin. Kyse ei välttämättä ole Aram-Damaskoksen kuninkaasta, vaan ehkäpä Arpadin hallitsijasta. Aram-Damaskoksen ei tiedetä ulottaneen valtaansa piirtokirjoituksen löytöpaikalle, mutta periaatteessa on myös mahdollista, että Ben-Hadad on pystyttänyt esimerkiksi sotaretkellä liittolaistensa tukena. ==Lähteet== Luokka:Ennen ajanlaskun alkua syntyneet Luokka:Ennen ajanlaskun alkua kuolleet Luokka:Hallitsijat Luokka:Syyrian historia Luokka:Vanhan testamentin henkilöt
Tomaszówin piirikunta (Lublinin voivodikunta)

Tomaszówin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 82 762\. Siihen kuuluvat 12 kuntaa ovat Bełżec, Jarczów, Krynice, Łaszczów, Lubycza Królewska, Rachanie, Susiec, Tarnawatka, Telatyn, Tomaszów Lubelski, Tyszowce ja Ulhówek. Vuoden 2019 lopussa Tomaszówin piirikunnan asukkaista 50,8 prosenttia oli naispuolisia ja 49,2 prosenttia miespuolisia. Alle 18-vuotiaat muodostivat 16,3 prosenttia piirikunnan väestöstä, työikäiset 61,1 prosenttia ja eläkeikäiset 22,6 prosenttia väestön keski-iän ollessa 42,8 vuotta. Vuonna 2019 piirikunnassa syntyi 622 lasta. Tomaszówin piirikunnan väkiluvun ennakoidaan pienenevän 59 455 asukkaaseen vuoteen 2050 mennessä. == Lähteet == Luokka:Lublinin piirikunnat
Tomaszówin piirikunta

Tomaszówin piirikunta on seuraavien kahden Puolan piirikunnan nimi: * Tomaszówin piirikunta, Lublinin voivodikunta * Tomaszówin piirikunta, Łódźin voivodikunta
Alasulg (Trolla)

Alasulg on Virossa Võrumaalla Rõugen kunnan Trollan kylässä sijaitseva padottu järviallas. Trollassa on toinenkin padottu järvi Mäesulg, joka sijaitsee siitä 50 metrin päässä. == Maantietoa == Haanjan ylängöllä sijaitseva järvi on 220 metriä pitkä, 25 metriä leveä, ja sen pinta-ala on 0,3 hehtaaria. Se on muodostettu patoamalla loivaan jokilaaksoonsa Iskna jõen yläjuoksun uoma. Järven itäranta on Trollan taajaman asuinaluetta, mutta myös sen koillispuolelle on rakennettu taloja. Järven keskellä on tietä varten rakennettu silta tai kannas, joka näyttäisi katkaisevan järven. Järven jälkeen tie haarautuu kahdeksi kylätielle johtavaksi tieksi. Kapean järven keskellä on myös sen ylittävä kävelysilta. == Vesistösuhteita == Alasulg järv kuuluu Iskna jõen valuma-alueeseen, jossa Iskna jõgi on Võhandu jõen sivu-uoma. Järvi on Iskna jõen läpivirtausjärvi. Siihen ei tule ympäristöstä muita ojia. Järven valuma-alueen pinta-ala on hieman suurempi kuin 5 neliökilometriä , joka Mäesulg järven valuma-alue. Iskna jõgi jatkaa matkaa seuraavaan pikkujärveen Häälijärveen, jonne on matkaa pari kilometriä. Tällä matkallaan joki putoaa yli 16 metriä. Se yhtyy Võhandu jõgeen 17 kilometrin päässä Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Rõuge Luokka:Haanjan ylänkö Luokka:Võrumaan järvet Luokka:Iskna jõen valuma-alue
Kathleen Newton

Kathleen Irene Ashburnham Newton (1854 Lahore – 1882 Lontoo), syntyjään Kelly, oli irlantilaistaustainen taidemalli ja taiteilija James Tissot’n elämänkumppani ja muusa. https://www.chicagoreader.com/chicago/art-institute- impressionism-fashion-james-tissot-muse/Content?oid=10701838 http://mydailyartdisplay.wordpress.com/2012/08/16/james-tissot-and-kathleen- newton/ == Elämänvaiheita == Kathleen Newton isä oli upseeri, joka oli tyttärensä syntymän aikoihin sijoitettuna perheineen Intiaan. Newton kävi aluksi luostarikoulua Intiassa, ja äitinsä kuoleman jälkeen hänet lähetettiin Englantiin koulutettavaksi. Kun hän täytti 17, oli isä päättänyt, että tyttären pitää mennä naimisiin. Tyttärensä mielipidettä kysymättä isä oli valikoinut aviomieheksi tytärtä vanhemman Isaac Newtonin, joka työskenteli Brittiläisen Intian hallinnossa. Newton pantiin laivaan, jonka oli määrä viedä hänet vihittäväksi Intiaan. Laivalla Newton ihastui aluksen kapteeniin, ja perille päästyään hän kertoi sulhaselleen asiasta. Loukattu sulhanen otti eron, ja Newton lähetettiin takaisin Britanniaan, missä hän synnytti tyttären vuonna 1871. Tyttären, joka sai nimen Muriel Mary Violet Newton, isän väitettiin olleen Newtonia kuljettaneen laivan kapteenin. Newton ei suostunut menemään naimisiin laivan kapteenin kanssa vaan muutti asumaan sisarensa perheeseen. Ranskasta Britanniaan muuttanut taidemaalari James Tissot ja Newton tapasivat vuonna 1875. Newton synnytti seuraavana vuonna pojan, joka sai nimen Cecil George Newton Ashburnham. Pojan isän arvellaan olleen James Tissot. Newtonista tuli Tissot’n suuri rakkaus sekä muusa. Newton muutti asumaan Tissot’n luo, mutta väestökirjanpidon mukaan lapset eivät muuttaneet mukana. Vihkimättömän parin avoimesti viettämä yhteiselämä oli aikansa oloissa suuri skandaali. Skandaalin suhteesta teki se, että suhdetta ei piilotettu. Monet varakkaat lontoolaismiehet pitivät salaisesti rakastajatarta mutta eivät koskaan julkisesti. Tissot’n piti valita joko elämä seurapiireissä tai Kathleen. Hän valitsi Kathleenin. https://www.chicagoreader.com/chicago/art- institute-impressionism-fashion-james-tissot-muse/Content?oid=10701838 Yhteiselämä Newtonin kanssa oli Tissot’n elämän onnellisinta aikaa. Sitä ei kestänyt kovin kauan, vain noin kuusi vuotta. Newton sairastui tuberkuloosiin mutta ei kestänyt sairautensa aiheuttamia kipuja ja päätyi itsemurhaan. Itsemurhaajana häntä ei ajan tapojen vuoksi haudattu siunattuun maahan. == Lähteet == == Aiheesta muualla == * http://www.sothebys.com/en/auctions/ecatalogue/lot.pdf.N08235.html/f/210/N08235-210.pdf * http://www.victorianweb.org/painting/tissot/holiday.html * http://www.fashionologiahistoriana.com/costume-history-legends-essays-in- english/james-tissot-story-of-the-bunch-of-lilacs Luokka: Brittiläiset mallit Luokka: Irlantilaiset henkilöt Luokka: Vuonna 1854 syntyneet Luokka: Vuonna 1882 kuolleet
Nikolai Krjukov

Nikolai Krjukov tai Nikolai Krjukoff -nimisiä henkilöitä ovat: * Nikolai Krjukov, venäläinen pikaluistelija * Nikolai Krjukov, venäläinen telinevoimistelija ja olympiavoittaja * Nikolai Krjukov, neuvostoliittolainen näyttelijä * Nikolai Krjukov, venäläinen säveltäjä * Nikolai Krjukoff, suomalainen koripalloilija ja koripallovaikuttaja
Korvakaljuselkä

Korvakaljuselkä (Dobsonia praedatrix) on hedelmälepakoiden heimoon kuuluva Papua-Uusi-Guinean Bismarckinsaarilla elävä lepakkolaji. Sitä tavataan trooppisissa metsissä, plantaaseilla ja puutarhoissa. Päivänsä se viettää yleensä yksin tai pieninä ryhminä kasvillisuudessa. Nisäkäsnimistötoimikunnan ehdotus lajin suomenkieliseksi nimeksi on korvakaljuselkä. == Lähteet == == Aiheesta muualla == *Laji.fi: Korvakaljuselkä (Dobsonia praedatrix) *ITIS: Dobsonia praedatrix *University of Michigan, Animal Diversity Web (ADW): Dobsonia praedatrix, New Britain naked-backed fruit bat *Species of the World: Dobsonia praedatrix Luokka: Hedelmälepakot
Sumatranlyhythäntäpyton

Sumatranlyhythäntäpyton eli lyhythäntäpyton (Python curtus) on pytonkäärmeiden heimoon kuuluva käärmelaji, jota tavataan vain Indonesialle kuuluvilla Sumatran ja Siberutin saarilla. Aiemmin lyhythäntäpyton sisälsi myös alalajit borneonlyhythäntäpyton (P. c. breitensteini) ja veripyton (P. c. brongersmai), mutta nämä on erotettu omiksi lajeikseen. == Ulkonäkö ja koko == Sumatranlyhythäntäpyton on vankkarakenteinen, luultavasti enintään kaksi metriä pitkäksi kasvava käärme, joka kuuluu aasialaisista pytonkäärmeistä pienimpiin. Naaraat ovat hieman koiraita suurempia. Sumatranlyhythäntäpytonin erottaa sen entisistä alalajeista siitä, että sen päässä sijaitsevat frontoparietaaliset suomut koskevat toisiinsa juuri ja juuri tai eivät ollenkaan, kun taas borneonlyhtyhäntäpytonin ja veripytonin pään keskilinjassa näillä suomuilla on leveä kohtaamisalue. == Levinneisyys ja elinympäristö == Sumatranlyhythäntäpytonia tavataan Sumatralla Barisanvuorten länsipuolella sekä Siberutilla. Se on maantieteellisesti eristynyt sen entisistä alalajeista, joista myös veripyton elää myös Sumatralla, mutta ei samoilla alueilla kuin sumatranlyhythäntäpyton. Sumatranlyhythäntäpyton elää erilaisissa metsäisissä elinympäristössä alangoilta vuoristoihin tuhannen metrin korkeuteen asti. == Elintavat == Sumatranlyhythäntäpyton ja sen entiset alalajit ovat yöaktiivisia, hyvin vähän liikkuvia käärmeitä, jotka saalistavat vaanimalla. Päiväsaikaan ne elävät osittain kaivautuneena jyrsijöiden koloihin tai tiheän kasvillisuuden sekaan. Ne voivat olla piiloutuneena päiväkausia, kunnes hyökkäävät sopivan saaliin kimppuun. Ne syövät pääasiassa jyrsijöitä, mutta myös lintuja ja suurempia nisäkkäitä. Poikuekoko on vaatimaton, noin 12 munaa. == Lähteet == Luokka:Pytonkäärmeet
Kazo

Kazo () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin koillisosassa Tonejoen alluviaalitasangolla. Pohjoisessa kaupunki rajautuu Gunman, Tochigin ja Ibarakin prefektuureihin. Kazossa on 112 925 asukasta (elokuussa 2020) ja sen pinta-ala on 133,30 neliökilometriä. Kazo kehittyi Edo-kaudella 1600–1800-luvuilla markkinapaikkana ja postiasemana (shukuba) tärkeät Nakasendō- ja Nikkō-kaidō-tiereitit toisiinsa yhdistäneen tien varrella. Perinteisiä elinkeinoja ovat aojima-kankaan kudonta, koinobori-tuulipussien valmistus sekä judo- ja kendōtarvikkeiden tuotanto. Ympäröivä maaseutu on viljavaa, ja siellä tuotetaan riisin lisäksi vihanneksia, kuten kurkkuja, tomaatteja ja munakoisoja. Kazon kaupunki perustettiin vuonna 1954 liittämällä yhteen Kazon ja Fudōokan maaseutukaupungit sekä kuusi kyläkuntaa. 1970-luvulta lähtien kaupunkiin on sijoittunut myös teollisuutta, kuten autonosien valmistusta, kemianteollisuutta ja korkeateknologista teollisuutta. Kaupunki laajeni huomattavasti vuonna 2010, kun siihen yhdistettiin Kisain, Kita- Kawaben ja Ōtonen maaseutukaupungit. Kazon rakennettuun kulttuuriperintöön kuuluvat esimerkiksi Sōgan-jin eli Kazo Fudō-sonin ja Honei-jin buddhalaiset temppelit sekä Tamashiki-jinjan šintolainen pyhäkkö, joka tunnetaan kagura- tanssiperinteestään. Kazoa palvelevat Tōbu-rautateiden Isesaki-linja ja Nikkō- linja. == Kuvia == Tiedosto:Heiseikokusaiuniv.JPG|Heisein kansainvälinen yliopisto Tiedosto:Kazo City Hall 1.JPG|Kazon kaupungintalo Tiedosto:Kazo Station Platform.jpg|Kazon rautatieasema Tiedosto:Kazo city center area Aerial photograph.1990.jpg|Kazon kantakaupunki vuoden 1990 ilmakuvassa == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Kitamoto

Kitamoto () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Ōmiyan ylängöllä. Kaupungin länsirajalla virtaa Arajoki. Kitamotossa on 66 104 asukasta (syyskuussa 2020) ja sen pinta-ala on 19,82 neliökilometriä. Kitamoto kehittyi Edo-kauden alkuvaiheilla yhtenä vilkkaan Nakasendō-tien postiasemista (shukuba). Sittemmin postiasema siirrettiin kuitenkin Kōnosuun, ja Kitamoto pysyi maaseutumaisena alueena 1960-luvulle saakka. Sen jälkeen se on kasvanut voimakkaasti yhtenä Suur-Tokion metropolialueen lukuisista esikaupungeista. Kaupunkioikeudet Kitamoto sai vuonna 1971. Kaupunkiin kuuluvalla maaseudulla harjoitetaan esimerkiksi koristekukkien kasvihuoneviljelyä. Kitamoton nähtävyyksiin kuuluu muun muassa Ishidon suuri kirsikkapuu (Ishido no kabazakura). Kaupunkia palvelee JR Higashi-Nihonin Takasaki-linja. == Kuvia == Tiedosto:Kitamoto sta east.jpg|Kitamoton rautatieasema Tiedosto:Kitamoto City Hall 2.jpg|Kitamoton kaupungintalo == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Bene Menashe

Bene Menashe tai Bnei Menashe on nimitys pääosin Intian Mizoramin ja Manipurin osavaltioissa asuneelle ryhmälle, joka uskoo polveutuvansa israeliiteista, tarkemmin manassen heimosta. Sittemmin he ovat käyneet läpi virallisen juutalaisuuteen kääntymisen prosessin ja osa on myös muuttanut Israeliin. Ryhmän väitteet manassen heimosta polveutumisesta ovat kuitenkin kiistanalaisia. == Historia == Juutalaisuuteen kääntyminen alkoi Mizoramissa ja Manipurissa 1950-luvulla ja kääntyneet olivat pääosin chinejä, kukeja ja mizoja. Liikkeen synty liittyy alueen siirtomaahistoriaan ja kristityistä lähetyssaarnaajista saatuihin kokemuksiin. Käännynnäisten itsensä mukaan he polveutuvat nimensä mukaisesti manassen heimosta ja he eivät täten näe itseään varsinaisina käännynnäisinä. Useimpien tutkijoiden mukaan näin ei kuitenkaan ole. Ryhmän väitteet ovat kuitenkin saaneet jonkin verran tukea Israelissa. Sefardijuutalainen rabbi Shlomo Amar tunnusti heidät yhdeksi "kadonneista heimoista". Israelissa ryhmän asiaa on ajanut myös Shavei Israel niminen järjestö. Järjestön mukaan Bene Menashe käsittää noin 7 000 henkilöä Mizoramissa ja Manipurissa, sekä noin 4 000 Israeliin muuttanutta. ==Lähteet== Luokka:Juutalaiset Luokka:Intian etniset ryhmät
Krjukov

Krjukov on sukunimi, joka on muun muassa seuraavilla henkilöillä: *Artjom Krjukov (s. 1982), venäläinen jääkiekkoilija *Nikita Krjukov (s. 1985), venäläinen maastohiihtäjä ja olympiavoittaja *Nikolai Krjukov, venäläinen pikaluistelija